Die vierde toets tussen Suid-Afrika en Australië loop vandag op die Wanderers in Johannesburg ten einde. Die Proteas staan op die drumpel van ŉ reeks-oorwinning. Die Proteas het hul tweede beurt op 134/3 hervat en uiteindelik gesluit verklaar op 344/6. Dit het aan Australië ŉ massiewe teiken van 612 lopies gestel om die wedstryd te wen. Teen uitskeityd op dag vier was Australië op 88/3. Dit is nog 524 lopies kort van hul teiken met net sewe paaltjies staande.
Die tweede T20-wedstryd tussen Pakistan en die Wes-Indiese Eilande is gister in Karachi gespeel.
Pakistan 205/3 (20 bb)
West Indies 123 (19.2/20 bb)
Pakistan het met 82 lopies gewen.
Die Rajasthan Royals het die Suid-Afrikaanse paaltjiewagter, Heinrich Klaasen, as plaasvervanger vir Steve Smith aangewys vir die 2018-uitgawe van die Indiese Premierliga (IPL).
Die Statebondspele begin môre aan die Australiese Gouekus met die openingseremonie. Suid-Afrika sal onder meer verteenwoordig word in atletiek, rolbal, boks, fietsry, hokkie, 7’s-rugby, swem en netbal. Die spele duur tot 15 April.
Ses wedstryde is die afgelope naweek gespeel. Net twee Suid-Afrikaanse spanne het hul wedstryde gewen.
1 Lions 8 – 14 Crusaders Emirates Park
31 Bulls 33 – 23 Stormers Loftus Versfeld
31 Brumbies 17 – 24 Waratahs GIO Stadion
31 Blues 40 – 63 Sharks Eden Park
30 Rebels 19 – 50 Hurricanes AAMI Park
30 Chiefs 27 – 22 Highlanders Waikato
Die twee halfeindstryde is gister afgehandel en die Pukke en Maties is deur na die eindstryd.
FNB Maties 65 – 18 FNB Wits Danie Craven Stadion
FNB NWU 60 – 31 FNB UJ Fanie du Toit Sportgronde
In die Amerikaanse PGA is die Houston Ope in Texas afgehandel.
1 Ian Poulter -19 F -5 73 64 65 67 269
2 Beau Hossler -19 F -5 65 68 69 67 269
3 Jordan Spieth -16 F -6 68 67 71 66 272
Emiliano Grillo -16 F -4 69 68 67 68 272
5 Sam Ryder -15 F -4 66 68 71 68 273
6 Henrik Stenson -14 F -3 68 68 69 69 274
Keith Mitchell -14 F -3 67 71 67 69 274
Die eerste major van die jaar, die Amerikaanse Meesters, word dié week op Augusta afgehandel.
By die Miami Ope het John Isner met die titel weggestap. Isner het Alexander Zverev met 6-7, 6-4 en 6-4 in die eindstryd geklop.
In die Vroue-afdeling het Sloane Stephens met Jelena Ostapenko afgereken en met 7-6 en 6-1 geseëvier om die titel in te palm.
Op die jongste wêreldranglys is Rafael Nadal terug in die eerste plek.
1 1 Rafael Nadal 8770
2 -1 Roger Federer 8670
3 0 Marin Cilic 4985
4 1 Alexander Zverev 4925
5 -1 Grigor Dimitrov 4635
7 0 Dominic Thiem 3665
9 8 John Isner 3125
10 -1 David Goffin 3110
Die kwarteindwedstryde van die Nedbank-uitdaagreeks is die naweek gespeel.
Kaizer Chiefs 1 – 0 Baroka FC
Maritzburg United 2 – 1 Bloemfontein Celtic
Ubuntu Cape Town (2) 1 – 1 (4) Free State Stars
Cape Town City FC 1 – 2 Mamelodi Sundowns